มือขึ้น! ILINKคว้างานสร้างสถานีไฟฟ้าบ้านเลน2 มูลค่า274.99ลบ.
มือขึ้น! ILINK เผย INTERLINK CONSORTIUM & ZPE คว้างานสร้างสถานีไฟฟ้าระบบ 115-22 เควีบ้านเลน 2 กับกฟภ. มูลค่า 274.99 ลบ.
14 ก.ค. 2560

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ระบุว่า เมื่อวานนี้ (13 ก.ค.) บริษัทและบริษัท ซีนิธ เพาเวอร์ แอนด์ เอ็นจิเนียริ่ง จำกัด ในนาม “INTERLINK CONSORTIUM &amp; ZPE” ได้ร่วมลงนามในสัญญาจ้างเหมางานก่อสร้างสถานีไฟฟ้าระบบ 115-22 เควี ที่สถานีไฟฟ้าบ้านเลน 2 จังหวัดพระนครศรีอยุธยา กับการไฟฟ้าส่วนภูมิภาค (กฟภ.) มูลค่างาน 274.99 ล้านบาท ซึ่งเป็นราคารวมภาษีมูลค่าเพิ่ม
โดยในส่วนนี้เป็นสัดส่วนงานของ ILINK จำนวน 87% ของมูลค่างาน และเป็นงานของบริษัท ซีนิธ เพาเวอร์ แอนด์ เอ็นจิเนียริ่ง จำกัด สัดส่วน 13% ของมูลค่างาน มีระยะเวลาก่อสร้าง 540 วัน